ŠIAULIŲ „AUŠROS“ MUZIEJUS

PATVIRTINTA

Šiaulių „Aušros“ muziejaus

direktoriaus 2023-06-

veiklos įsakymu Nr. V1-

**REIKALAVIMAI KONKURSO DALYVIUI IR NUOMOJAMO TURTO NAUDOJIMO PASKIRTIS BEI YPATUMAI**

2023 m. birželio 15 d.

Šiauliai

Vadovaudamiesi Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Lietuvos Respublikos Vyriausybės 2001 m. gruodžio 14 d. nutarimu Nr. 1524 (Lietuvos Respublikos Vyriausybės 2014 m. lapkričio 5 d. nutarimo Nr. 1229 redakcija) 8 punktu, nustatome tokius reikalavimus konkurso dalyviui ir nuomojamo turto naudojimo bei paskirties ypatumus:

1. Konkurso dalyvis privalo turėti viešojo maitinimo paslaugos (kavinės) teikimo patyrimą, ne mažesnį kaip 3 metai.
2. Privaloma nuomojamų patalpų paskirtis – viešojo maitinimo paslaugos teikimas.
3. Pagrindinė viešojo maitinimo paslaugos teikimo paskirtis - Chaimo Frenkelio vilos lankytojų bei šiame pastate ir parke vykstančių renginių aptarnavimas.
4. Viešojo maitinimo paslaugos teikimą pradėti tik gavus visus nustatytų formų leidimus ir derinimus.
5. Nekeisti patalpų išplanavimo, saugoti esančius interjerus.
6. Viešojo maitinimo paslaugos teikimo įrangą parinkti ir sumontuoti taip, kad netrukdytų muziejaus veiklai.
7. Suprojektuoti ir pagaminti viešojo maitinimo paslaugos teikimui reikalingus baldus, indus, darbuotojų aprangą, atitinkančius Chaimo Frenkelio viloje įrengtų nuolatinių ekspozicijų - „Provincijos dvaras ir miestas XIX a. vid.–XX a. vid.“ ir „Žydų paveldas Šiauliuose: pirkliai Frenkeliai“ aplinką ir dvasią. Šiuos darbus derinti su Šiaulių „Aušros“ muziejumi.
8. Visos reklaminės įrangos ir reklamos priemonių, planuojamų naudoti Chaimo Frenkelio viloje ir teritorijoje, dizainą ir stilių derinti su Šiaulių „Aušros“ muziejumi.
9. Viešojo maitinimo paslaugos teikimo aplinka, aptarnavimas, patiekalai, muzikinis fonas turi atitikti minėtų ekspozicijų aplinką ir dvasią.
10. Derinti viešojo maitinimo paslaugos teikimo darbo laiką su muziejaus ekspozicijų lankymo laiku. Nuolat derinti išnuomotose patalpose organizuojamų veiklų laiką su muziejaus renginių, ekskursijų, edukacijų grafiku. Vykdyti viešojo maitinimo paslaugas ne mažiau, kaip penkias dienas per savaitę.
11. Ypatingais atvejais, gavus Šiaulių „Aušros“ muziejaus leidimą ir prailginus viešojo maitinimo paslaugos teikimo darbo laiką, papildomai atsiskaityti pagal galiojančius įkainius su Šiaulių „Aušros“ muziejumi už budinčių darbuotojų viršvalandinį darbą.
12. Nuomininkas įsipareigoja teikti maistą, muziejaus vykdomiems edukaciniams užsiėmimas („Košerinio maisto paslaptys“).
13. Nuomininkas įsipareigoja vykdyti viešojo maitinimo paslaugą vasaros sezono metu Chaimo Frenkelio vilos parke. Vykdyti prekybą bei aptarnauti muziejaus organizuojamų renginių, Tarptautinio Chaimo Frenkelio vilos vasaros festivalio lankytojus.
14. Įsirengti atskirą elektros energijos ir vandens apskaitą ir pagal ją reguliariai atsiskaityti su Šiaulių „Aušros“ muziejumi.
15. Reguliariai atsiskaityti su Šiaulių „Aušros“ muziejumi už šildymą ir patalpų apsaugą pagal galiojančius įkainius proporcingai užimamam plotui.
16. Viešojo maitinimo paslaugos teikimo metu susidarančių šiukšlių šalinimui nustatyta tvarka įsirengti atskirą šiukšlių konteinerį.
17. Eksploatuoti ir prižiūrėti nuomojamose patalpose įrengtą priešgaisrinę ir apsauginę signalizacijos sistemas – dalį bendros Chaimo Frenkelio vilos priešgaisrinės ir apsauginės sistemos.
18. Nuomojamose patalpose ir bendrai prižiūrimose patalpose laikytis priešgaisrinės saugos reikalavimų.
19. Gaisro, įsilaužimo, stichinės nelaimės atveju užtikrinti laisvą ir netrukdomą specialiųjų tarnybų darbuotojų įėjimą į patalpas.
20. Dėl viešojo maitinimo paslaugos teikimo personalo ar šia paslauga besinaudojančių lankytojų muziejaus turtui padarytos žalos atsiskaityti su Šiaulių „Aušros“ muziejumi pagal galiojančius įkainius.

|  |  |  |
| --- | --- | --- |
| Konkurso komisijos pirmininkas |  | Romas Vaiginis |

\_\_\_\_\_\_\_\_\_\_\_\_\_\_\_\_\_\_\_\_\_